# Pénélope Bagieu

Pénélope Bagieu (París, França, 22 de gener de 1982) és una dibuixant i guionista francesa de còmics.

## Biografia

Es va graduar el 2006 a la Universitat d'Art i Disseny de Central Saint Martins, on va estudiar multimèdia i animació. Un any més tard, va començar el seu blog "Ma vie est tout à fait fascinant" (La meva vida és totalment fascinant), on contava la seva vida quotidiana.
No va ser fins a l'any 2008 quan va publicar el seu primer còmic, "Josefina", el personatge principal del qual va ser creat per a la revista Femina.
El 2013, va rebre la distinció de l'Orde de les Arts i les Lletres per la Ministra francesa de Cultura i comunicació, Aurélie Filippetti.
En 2016 va publicar el còmic Les Culottées, una sèrie de 30 breus biografies de dones en dos volums. Abans de ser publicat el primer volum, la sèrie va ser inicialment publicada en el blog del mateix nom del periòdic francès Le Monde. "Les Culottées" va ser traduït al català amb el nom Intrèpides per l'Editorial Finestres. El 2017, va treballar en l'adaptació d'Intrèpides per a la televisió francesa, com a producció animada. Aquesta sèrie animada es va emetre el 2020 al canal francès France 5.
El 2018, va rebre el Premi Harvey del Millor Còmic Europeu per Califòrnia Dreaming. I el 2019, el Premi Eisner de la Millor Edició Estatunidenca de Material Estranger per Intrèpides.
Al gener de 2020 va ser publicat en francès el còmic Sacrées Sorcières, adaptació de la novel·la Les Bruixes de Roald Dahl.

## Obres traduïdes al català

* California Dreamin, Editorial Ponent Món, 2020
* Intrèpides, Editorial Finestres, 2021
* Els estrats, Editorial Finestres, 2022

## Premis i reconeixements

* 2011: Premi SNCF del Festival de Angoulême en 2011
* 2013: Orde de les Arts i les Lletres (cavaller de les Arts i de les Lletres)
* 2018: Premi Harvey del Millor Còmic Europeu per Califòrnia Dreamin.
* 2019: Premi Eisner de la Millor Edició Estatunidenca de Material Estranger per Intrèpides.

## Referències

* ↑ «Bagieu retrata en un cómic a 15». La Vanguardia, 19-10-2017. [Consulta: 22 maig 2019].
* 1 2 3 4 5 «Pénélope Bagieu | Dibbuks». www.dibbuks.es. Arxivat de l'original el 2021-02-28. [Consulta: 22 maig 2019].
* ↑ JIMÉNEZ, JESÚS. «'Cadáver exquisito', una aguda reflexión de Pénélope Bagieu sobre el éxito a cualquier precio» (en castellà). RTVE.es, 15-07-2011. [Consulta: 22 maig 2019].
* ↑ Oliver, Josep. «‘Valerosas’: mujeres que hacen sólo lo que quieren hacer». Papel en Blanco, 06-08-2018. [Consulta: 22 maig 2019].
* ↑ «Bagieu retrata quince historias de mujeres en 'Valerosas 2'» (en castellà). El Correo, 22-10-2017. [Consulta: 22 maig 2019].
* ↑ «Entrevista > Pénélope Bagieu» (en castellà). Cactus, 08-11-2017. Arxivat de l'original el 2022-09-17. [Consulta: 22 maig 2019].
* ↑ 20Minutos. «Bagieu retrata en un cómic a 15 "valerosas" mujeres, de Guggenheim a Lamarr» (en castellà). 20minutos.es - Últimas Noticias, 19-10-2017. [Consulta: 22 maig 2019].
* ↑ Vicente, Sergio Benítez. «[NYCC18 Lista completa de los ganadores de los Premios Harvey de 2018]» (en castellà). La Casa de EL - Artículos y noticias sobre cómics, cine, series, juegos de mesa y videojuegos, 07-10-2018. [Consulta: 22 maig 2019].
* ↑ «Pénélope Bagieu Winner of the Eisner Award for Best U.S. Edition of International Material» (en anglès). frenchculture.org. Arxivat de l'original el 2023-04-07. [Consulta: 16 desembre 2019].
* ↑ «Catalogue Bande Dessinée - Gallimard - Sacrées sorcières - Pénélope Bagieu - Roald Dahl - Fétiche». www.gallimard-bd.fr. [Consulta: 16 desembre 2019].